ประกาศคณะกรรมการคุ้มครองและส่งเสริมภูมิปัญญาการแพทย์แผนไทยเรื่อง การเปิดเผยข้อมูลเบื้องต้นเกี่ยวกับตำรับยาแผนไทยของชาติหรือตำราการแพทย์แผนไทยของชาติพ.ศ. ๒๕๖๓ โดยที่เป็นการสมควรปรับปรุงหลักเกณฑ์ของนายทะเบียนในการเปิดเผยข้อมูลเบื้องต้นเกี่ยวกับตำรับยาแผนไทยของชาติหรือตำราการแพทย์แผนไทยของชาติตามกฎกระทรวงการขอรับอนุญาตและการอนุญาต ข้อจำกัดสิทธิ และค่าตอบแทนการใช้ประโยชน์จากตำรับยาแผนไทยของชาติหรือตำราการแพทย์แผนไทยของชาติพ.ศ. ๒๕๕๘อาศัยอำนาจตามความในข้อ ๔ กฎกระทรวงการขอรับอนุญาตและการอนุญาตข้อจำกัดสิทธิ และค่าตอบแทนการใช้ประโยชน์จากตำรับยาแผนไทยของชาติหรือตำราการแพทย์แผนไทยของชาติ พ.ศ. ๒๕๕๘คณะกรรมการคุ้มครองและส่งเสริมภูมิปัญญาการแพทย์แผนไทย จึงออกประกาศ ดังต่อไปนี้ข้อ ๑ ให้ยกเลิกประกาศคณะกรรมการคุ้มครองและส่งเสริมภูมิปัญญาการแพทย์แผนไทย เรื่อง การเปิดเผยข้อมูลเบื้องต้นเกี่ยวกับตำรับยาแผนไทยของชาติหรือตำราการแพทย์แผนไทยของชาติพ.ศ. ๒๕๖๐ข้อ ๒ ในประกาศนี้ผู้อนุญาต หมายความว่าปลัดกระทรวงสาธารณสุข หรือผู้ซึ่งปลัดกระทรวงสาธารณสุขมอบหมายนายทะเบียน หมายความว่านายทะเบียนกลาง หรือนายทะเบียนจังหวัด แล้วแต่กรณีข้อ ๓ ให้ผู้ยื่นคำขอรับอนุญาตใช้ประโยชน์จากตำรับยาแผนไทยของชาติหรือตำราการแพทย์แผนไทยของชาติที่ประสงค์ทราบข้อมูลเบื้องต้นเกี่ยวกับตำรับยาแผนไทยของชาติหรือตำราการแพทย์แผนไทยของชาติยื่นคำขอตามแบบที่กำหนดท้ายประกาศนี้ข้อ ๔นายทะเบียนจะเปิดเผยข้อมูลเบื้องต้นของตำรับยาแผนไทยของชาติหรือตำราการแพทย์แผนไทยของชาติที่ผู้ขอรับอนุญาตขอทราบเกี่ยวกับส่วนประกอบของสมุนไพรในอัตราส่วน และสรรพคุณของตำรับยาแผนไทยของชาติ หรือรายละเอียดในสาระสำคัญโดยย่อของตำราการแพทย์แผนไทยของชาติข้อ ๕ การขอเปิดเผยข้อมูลเบื้องต้นของตำรับยาแผนไทยของชาติหรือตำราการแพทย์แผนไทยของชาติซึ่งไม่มีวัตถุประสงค์ในการนำตำรับยาแผนไทยของชาติ ไปขึ้นทะเบียนตำรับยาและขออนุญาตผลิตยาตามกฎหมายว่าด้วยยา หรือกฎหมายอื่นว่าด้วยการนั้นหรือนำไปทำการศึกษาวิจัยเพื่อปรับปรุงหรือพัฒนาเป็นตำรับยาใหม่ เพื่อประโยชน์ในทางการค้าหรือประสงค์จะทำการศึกษาวิจัยตำราการแพทย์แผนไทยของชาติเพื่อปรับปรุงหรือพัฒนาภูมิปัญญาการแพทย์แผนไทยขึ้นใหม่เพื่อนำไปใช้ประโยชน์ในทางการค้าให้ผู้ยื่นคำขอเปิดเผยข้อมูลแจ้งให้นายทะเบียนทราบเป็นหนังสือเมื่อนายทะเบียนได้รับทราบความประสงค์ตามวรรคหนึ่งให้นายทะเบียนบันทึกข้อมูลการเปิดเผยข้อมูลเบื้องต้นของตำรับยาแผนไทยของชาติหรือตำราการแพทย์แผนไทยของชาติและมีหนังสือแจ้งรับทราบการดำเนินการของผู้ยื่นคำขอโดยไม่ชักช้าข้อ ๖ ให้นายทะเบียนกลางรายงานการเปิดเผยข้อมูลเบื้องต้นของตำรับยาแผนไทยของชาติหรือตำราการแพทย์แผนไทยของชาติตามประกาศนี้ต่อผู้อนุญาต และคณะกรรมการคุ้มครองและส่งเสริมภูมิปัญญาการแพทย์แผนไทย อย่างน้อยปีละหนึ่งครั้งข้อ ๗ ให้อธิบดีกรมการแพทย์แผนไทยและการแพทย์ทางเลือกเป็นผู้รักษาการและมีอำนาจในการวินิจฉัยชี้ขาดการปฏิบัติตามประกาศนี้ คำวินิจฉัยให้เป็นที่สุดข้อ ๘ คำขอเปิดเผยข้อมูลเบื้องต้นเกี่ยวกับตำรับยาแผนไทยของชาติหรือตำราการแพทย์แผนไทยของชาติซึ่งอยู่ระหว่างดำเนินการตามประกาศคณะกรรมการคุ้มครองและส่งเสริมภูมิปัญญาการแพทย์แผนไทยเรื่อง การเปิดเผยข้อมูลเบื้องต้นเกี่ยวกับตำรับยาแผนไทยของชาติหรือตำราการแพทย์แผนไทยของชาติพ.ศ. ๒๕๖๐ ให้เป็นคำขอเปิดเผยข้อมูลเบื้องต้นเกี่ยวกับตำรับยาแผนไทยของชาติหรือตำราการแพทย์แผนไทยของชาติซึ่งอยู่ระหว่างดำเนินการตามประกาศนี้ด้วยให้คำขอเปิดเผยข้อมูลเบื้องต้นเกี่ยวกับตำรับยาแผนไทยของชาติหรือตำราการแพทย์แผนไทยของชาติ ตามประกาศคณะกรรมการคุ้มครองและส่งเสริมภูมิปัญญาการแพทย์แผนไทย เรื่อง การเปิดเผยข้อมูลเบื้องต้นเกี่ยวกับตำรับยาแผนไทยของชาติหรือตำราการแพทย์แผนไทยของชาติพ.ศ. ๒๕๖๐ ซึ่งได้เปิดเผยข้อมูลเบื้องต้นเกี่ยวกับตำรับยาแผนไทยของชาติหรือตำราการแพทย์แผนไทยของชาติก่อนวันที่ประกาศนี้มีผลใช้บังคับถือเป็นการเปิดเผยข้อมูลเบื้องต้นเกี่ยวกับตำรับยาแผนไทยของชาติหรือตำราการแพทย์แผนไทยของชาติตามประกาศนี้ข้อ ๙[๑] ประกาศฉบับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศ ณวันที่ ๑๗ สิงหาคม พ.ศ. ๒๕๖๓ยงยศ ธรรมวุฒิรองปลัดกระทรวงสาธารณสุขหัวหน้ากลุ่มภารกิจด้านพัฒนาการแพทย์ประธานกรรมการคุ้มครองและส่งเสริมภูมิปัญญาการแพทย์แผนไทย[เอกสารแนบท้าย]๑.แบบคำขอเปิดเผยข้อมูลเบื้องต้นเกี่ยวกับตำรับยาแผนไทยของชาติหรือตำราการแพทย์แผนไทยของชาติ(ดูข้อมูลจากภาพกฎหมาย)พัชรภรณ์/ธนบดี/จัดทำ๒๕ ธันวาคม ๒๕๖๓สุภาทิพย์/ตรวจ๒๙ ธันวาคม ๒๕๖๓[๑] ราชกิจจานุเบกษา เล่ม ๑๓๗/ตอนพิเศษ ๒๕๙ ง/หน้า ๑๘/๔ พฤศจิกายน๒๕๖๓